124
परमप्रभु यावेमी वारच पशो
लां ङा कुम्‍सो। दाऊद आ कुम्‍सो।
1 परमप्रभु यावे गोपुकी नु मबाक्‍शो हना, 2 मुरपुकीमी आंइ कली लडाइ तोव़मेनु, परमप्रभु यावे गोपुकी नु मबाक्‍शो हना, 3 मेकोपुकीमी आंइ कली तशा गाइक्‍तमेनु, आंइ कली सेलीन दाक्‍गेम वा। 4 मिनु बारशा जाक्‍शो ब्‍वाक्‍कुम आंइ कली योल्‍द वा। मिनु मेको ब्‍वाक्‍कुम आंइ कली सुम वा। भजन संग्रह ६९:१६; भजन संग्रह ४२:८ 5 मेको बारशो ब्‍वाक्‍कुम आंइ कली मोशा योल्‍शा लद वा।
6 परमप्रभु यावे ठेयब बाक्‍ब। मारदे हना मेकोमी आंइ कली क्रिम्‍चा मगेव। 7 मिनु गोपुकी सिखारी आन ब्‍वारद रे ब्रोंइशो चिक्‍ब खोदेंशो पा प्रोक्‍तक। मेको ब्‍वारद ब्रोइक्‍त। मिनु गोपुकी प्रोक्‍तक।
8 सरीङ नु रागी सेल्‍ब परमप्रभु यावेमी आंइ कली वारच पशो बाक्‍ब।